Csorvási Szolgáltató Nonprofit Kft.

5920 Csorvás, Rákóczi u. 37/a

Tel: 06 66 258 042 , 06 66 258 077

e-mail: szolg.kht@freemail.hu

A Csorvási Szolgáltató Nonprofit Kft.

Egyszerűsített üzleti terve

2019.

Csorvás, 2019. május

**A Kft. általános bemutatása**

***Cég neve, címe:*** Csorvási Szolgáltató Nonprofit Korlátolt Felelősségű Társaság

 5920 Csorvás, Rákóczi u. 37/a

 Tel/Fax: 06 66 258 042 Tel.: 06 66 258 077

 E-mail: szolg.kht@freemail.hu

***A Társaság alapítója*** Csorvás Város Önkormányzata

**és egyszemélyes tulajdonosa:** 5920 Csorvás, Rákóczi u. 17.

 (100%-ban)

A cégalapítás:

* A Képviselő testület a Kft. jogelődjét, a Csorvási Szolgáltató Közhasznú Társaságot 136/2000. (X.25.) határozatával 2000-ben hozta létre.
* 2000. november 27-től 2001. február 28-ig előtársaságként működtünk.
* 2001. február 28-tól 2008. július 10-ig KHT.
* 2008. július 10-től Csorvási Szolgáltató Nonprofit Kft. (az átalakulást törvény írta elő)
* 2016. július 31. - Csorvási Könyvtár, Közművelődési és Szabadidő Szervező Nonprofit Kft.-be olvadt
* A Kft.-re ugyanazok a szabályozások vonatkoznak, mint jogelődjére, a KHT.-ra. A társaság nyereség és vagyonszerzési cél nélkül végezheti tevékenységét, ez természetesen nem zárja ki a Kft. nyereség- és vagyonérdekeltségét.
* A Kft. a közhasznú tevékenység érdekében üzletszerű gazdasági tevékenységet folytathat, de az ebből származó nyereség nem osztható fel, hanem a közhasznú működés elősegítésére visszaforgatandó, illetve fejlesztési alap képezhető belőle. Ezen kritériumoknak cégünk mindenben megfelel.

**Az eddigi évek eredményei:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Év** | **2001** | **2002** | **2003** | **2004** | **2005** | **2006** | **2007** | **2008** | **2009** |
| **Adózás utáni eredmény eFt** | **1.051** | **3.169** | **3.908** | **2.411** | **5.415** | **1.656** | **921** | **4.500** | **3.163** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Év** | **2010** | **2011** | **2012** | **2013** | **2014** | **2015** | **2016** | **2017** | **2018** |
| **Adózás utáni eredmény eFt** | **6.080** | **3.246** | **-18.300** | **-9.066** | **-10.770** | **-6.507** | **225** | **418** | **3.601** |

**Működési kör:**

1. Napközi konyha üzemeltetés
2. Temetkezés (temetkezési szolgáltatás, köztemető fenntartás)
3. Építőipari szolgáltatás
4. Épülettakarítási szolgáltatás
5. Művelődési Ház
6. Városi és Iskolai Könyvtár
7. Hérics Szálló üzemeltetés
8. Büfé üzemeltetés

**A Kft. létszáma:**

1. Napközi konyha üzemeltetés

- élelmezésvezető 1 fő

- szakács 4 fő

- konyhalány 4 fő

- gépkocsivezető, adminisztrátor 1 fő

1. Temetkezés (temetkezési szolgáltatás, köztemető fenntartás)

- temetkezési ügyintéző 1 fő

- temetőgondnok 1 fő

1. Építőipari szolgáltatás

- kőműves 1 fő

- segédmunkás (határozott idejű szerződés) 2 fő

1. Épülettakarítási szolgáltatás

- takarító 1 fő

1. Művelődési Ház

- művelődésszervező 1 fő

- kulturális közfoglalkoztatott 1 fő

- takarító 2 fő

1. Városi és Iskolai Könyvtár

- könyvtáros 1 fő

- adminisztrátor 1 fő

1. Hérics Szálló üzemeltetés

- takarító 2 fő

- ügyvezető 1 fő

- könyvelő 1 fő

- művezető 1 fő

1. **Marketing terv**

**1.1 A vezetés, a szervezés általános áttekintése**

A vállalat, a Kft. környezete nem más, mint azon tényezők, szervezetek, személyek összessége, amelyekre a Kft. gazdasági tevékenysége során közvetve vagy közvetlenül hatással van, s amelyek ugyancsak hatást gyakorolnak a Kft.-re.

**Belső környezet:**

* Belső környezetként értékelhetünk minden olyan tényezőt, melyek a cégen belül hatást gyakorolnak a szervezet tervezési, szervezési, vezetési és ellenőrzési folyamataira. A cég belső környezetét alakító tényezők között a vezetési tevékenységek és a működési folyamatok egymásra gyakorolt hatásait kell tárgyalni.

A belső környezet része minden, a működési folyamatokat meghatározó elem.

* A Kft. struktúrája, szervezeti felépítése
* Alá – fölérendeltségi viszony
* Folyamatok biztosításához szükséges gépek, berendezések, anyagok,stb…
* Vezetési, irányítási, munkavégzési stílus
* Munkaerő, munkatársak képességei, készségei
* Szakértelem
* Cég múltja, jelene, jövője

A belső környezet állandó változásban van, melynek irányát a külső környezet határozza meg.

**Külső környezet (mikro, makro és globális)**

Mikrokörnyezet: A Kft. szűkebb környezete

* Szállítók
* Piaci résztvevők
* Fogyasztók
* Versenytársak, közvélemény

Makrokörnyezet: A Kft. tágabb környezete, mellyel a cég indirekt, közvetett kapcsolatban áll.

* Demográfiai tényezők
* Gazdasági környezet
* Természeti környezet
* Technológiai környezet
* Politikai környezet
* Társadalmi környezet

Globális környezet: globális, az egész világra kiterjedő társadalmi, politikai, gazdasági, természetbeni tényezők, hatások és tendenciák.

A tervezéskor figyelembe kell vennünk környezetünk változásait. Elemzésre több módszer létezik, mi két analízist alkalmaztunk az évek során, a PEST analízist, és a SWOT analízist- *PEST:* 4 tényezőt kell folyamatosan figyelni

**Political** (politikai)

**Economic** (gazdasági)

**Social** (társadalmi)

**Technical**(technikai)

*SWOT* analízis: A cég erősségei, gyengeségei, lehetőségei és a veszélyek alapján kell biztosítani a „jövő” stratégiát.

 **1.2 Árképzés**

A szolgáltatási áraink jelentős hányada adott, egy részét a Képviselő Testület határozza meg (gyermek étkeztetés).

A szolgáltatásaink kisebb hányadánál költségelvű árképzést alkalmazunk. A keresettől függő és a versenytársakhoz igazodó árképzést csak ritkán, egyes esetekben alkalmazzuk. A szolgáltatásaink esetén versenyképes áron tudunk jó minőséget biztosítani. Ennek két fő oka van:

* Dolgozóink szakmai felkészültsége jó.
* Alacsony bér. Nehéz megtartani a jó szakembereket, az építőipar szárnyalása miatt mostanra a karbantartási részleg kiürült.

 **1.3. Kockázatbecslés**

Ahogyan minden vállalkozásnak, így társaságunk is szembe kell néznie bizonyos veszélyekkel, át kell tekinteni a lehetséges kockázati forrásokat, a környezetet, hol működik. Fel kell ismernünk, és megfelelően kerülnünk kell ezeket a buktatókat.

Kockázati források pl.:

* politikai viszonyok, törvények, szabályok megváltozása
* új technológiák megjelenése
* új versenytárs
* régi versenytárs megerősödése
* érdekellentét

Kft. esetében figyelni kell pl.:

* megfelelő színvonalú szolgáltatás biztosítására
* a lakossági jó megítélés megtartására
* alkalmazkodás a tulajdonos igényéhez
* kapacitások kitöltésére
* költségek, eredményesség alakulására
* munkaerő gazdálkodásra
1. **Célok, irányelvek**

Az üzleti terv első része általános dolgokkal foglalkozott, ezután a célokat részletezném működési körönként.

* **Napközi konyha üzemeltetés**

A törvényi előírásoknak minden esetben meg kell felelni, az eddigi tapasztalatok alapján 2019-ben sem lesz elmarasztalás, büntetés. A minőség nem romolhat, az igényeket ki tudjuk elégíteni. Jelenleg tárgyalásban vagyunk a Gerendási Önkormányzattal, hogy az ottani óvodába, iskolába is mi szállítsuk az élelmet. Ez napi szinten 60-70 adagot jelent, ezzel maximumon működne a konyhánk. A 2019-es év a nyersanyag árak tekintetében számunkra nem jól indult. A hatalmas aszály miatt megemelkedtek az árak. A vendég étkeztetésből származó bevételeink valószínűleg pótolják a megemelkedett kiadásainkat. Cél a minőség emelése és a takarékos gazdálkodás.

* **Temetkezés**

A várható temetések számát tekintve az eredményes működés nincs veszélyben. Az árukészletet jelentősen bővítettük, bővítjük. A beszállítónkkal márciusban megállapodtunk, hogy bizományban hagy nálunk temetkezési kellékeket. A ravatalozó felújítására, és új temetkezési autó vásárlására pályázatot adtunk be az Önkormányzat segítségével. Információim szerint sajnos nem lett nyertes. Így ezt saját erőből rövid időn belül megoldjuk.

* **Építőipari szolgáltatás**

A legnagyobb gond ezen a területen van, a szakembereink elmentek. Jelenleg az építőipar minden szakembert és nem szakembert is tárt karokkal fogad, komoly bért fizet, ezzel mi nem tudjuk felvenni a versenyt. Célunk csak egy lehet, életben tartani ezt az ágazatot, mert meggyőződésem, hogy bő egy év alatt csillapodni fog az iparág szárnyalása.

* **Művelődési Ház**

Művelődés és rendezvényszervezés terén elindult pozitív folyamatot folytatni kell. A “Bizottságok”, Civil szervezetek, önkéntesek munkáját köszönjük. Igyekszünk minél nagyobb mértékben támaszkodni rájuk. Célunk, hogy minél több Csorvási lakos távozzon elégedetten a rendezvényeinkről, és minden szempontból otthonának érezze városunkat.

* **Városi és Iskolai Könyvtár**

A könyvtár is szervesen kapcsolódik a település kulturális életéhez, így ebben az esetben is hasonló célokat tudok megfogalmazni.

* **Hérics Szálló**

A kilátásaink jók a 2019-es évre. A 2018-as év végére az állandó lakóink száma lecsökkent 6 főre, ezt a létszámot a munkaközvetítő cég feltöltötte 20 főre (jelenleg már csak 15 fő). Szerencsére nem csak rájuk számíthatunk, hanem folyamatosan jelentkeznek munkások, akik hosszabb-rövidebb időre nálunk foglalnak szállást, és a legtöbb esetben napi egy étkezést is kérnek. Az itt keletkező bevétel igen nagy segítség a Kft.-nek. A nagy kihasználtság miatt a szálló folyamatos karbantartási és javítási munkát igényel.

* **Büfé üzemeltetés**

Célunk a rendezvényeink sikerének segítése, reális árak mellett.

1. **Feladatsoros üzleti terv - 2019.**

|  |  |  |  |  |
| --- | --- | --- | --- | --- |
| *Feladat* | *Tervezett nettó árbevétel eFt* | *Tervezett ráfordítások eFt* | *Tervezett nettó ráfordítás eFt* | ***Tervezett eredmény eFt*** |
| *személyi* | *anyagi* | *écs* |
| Napközi konyha | 105 000 | 42 100 | 62 650 | 250 | 105 000 | **±0** |
| Köztemető fennt., temetkezési szolg. | 11 600 | 5 100 | 4 700 |  | 9 800 | **+1 800** |
| Építőipari szolg. | 8 500 | 7 200 | 2 400 | 400 | 10 000 | **-1 500** |
| Épülettakarítás | 1 150 | 1 100 | 50 |  | 1 150 | **0** |
| Művelődési Ház | 18 000 | 8 200 | 11 300 | 100 | 19 600 | **-1 600** |
| Könyvtár | 9 800 | 4 400 | 6 850 | 50 | 11 300 | **-1 500** |
| Hérics Szálló üzemeltetés | 12 000 | 4 900 | 2 900 | 200 | 8 000 | **+4 000** |
| Büfé | 2 800 | 350 | 1 850 |  | 2 200 | **+600** |
| **Összesen** | **168 850** | **73 350** | **92 700** | **1 000** | **167 050** | **+1 800** |

**4. Az üzleti terv ellenőrzése, módosítása**

Az üzleti elképzelések eltérhetnek az év folyamán alakuló tényezők hatására. Sohasem lehet előre látni a gazdasági folyamatok esetében, ezért ajánlatos a havi ellenőrzés.

Ellenőrizendő:

* Költség – ráfordítás arány
* Árbevétel alakulása
* Eredmény alakulása
* Pénzforgalom alakulása
* Havi gazdasági egyeztetés

Az írásos és elektronikus adatbázisunk lehetővé teszi a havi ellenőrzést és egyeztetést. Az időben felismert veszélyeztető esemény káros hatása jelentősen csökkenthető egy korai beavatkozással.

Csorvás, 2019. május 2.

 Samu Kálmán

 ügyvezető